open-index/open-wikipedia-markdown huggingface dataset:
Sumajoki

**Sumajoki** () on joki Venäjällä Leningradin alueen Jaaman piirissä. Se saa alkunsa Länsi-Inkerin ylängöltä, virtaa mutkitellen kohti pohjoista ja laskee Siestajokeen Untovan ja Namasterin kylien välillä. Sumajoen pituus on 52 kilometriä ja valuma-alueen laajuus 222 neliökilometriä. Merkittävin sivujoki on Tolbovka.

Joen varrella sijaitsevia kyliä ovat Kattila ja Ahokylä.

## Aiheesta muualla
* Sumajoki Venäjän vesistörekisterissä
Tolbovka

**Tolbovka** () on joki Venäjällä Leningradin alueen Jaaman piirin Kattilan kunnassa. Se saa alkunsa Länsi-Inkerin ylängöltä ja laskee Sumajokeen lähellä Räättölän kylää (ven. Ряттель, *Rjattel*). Joen pituus on 10 kilometriä.

Tolbovkaan (vuoden 1863 kartassa *Toldaga*) liittyvät Kattilan seudun keskiaikaiset nimitykset *Toldoga* ja *Toldožski pogost* (Toldogan pogosta). Joen yläjuoksulla sijaitsevat Raanalan ja Pihlaalan entiset vatjalaiskylät sekä venäläisten jo 1800-luvulla asuttama Voinosalon kylä.

## Aiheesta muualla
* Tolbovka Venäjän vesistörekisterissä
Jemaine Clement

**Jemaine Clement** (s. 10. tammikuuta 1974 Masterton) on uusiseelantilainen koomikko, näyttelijä ja muusikko. Parhaiten hänet tunnetaan Bret McKenzien kanssa muodostamastaan Flight of the Conchords -duosta ja siitä kertovasta samannimisestä televisiosarjasta.

## Valikoitu filmografia
* *[[Eagle vs. Shark]]* (2007)
* *[[Gentlemen Broncos]]* (2009)
* *[[Dinner for Schmucks]]* (2010)
* *[[Itse ilkimys]]* (2010)
* *[[Rio (elokuva)|Rio]]* (2011)
* *[[Men in Black III]]* (2012)
* *[[Rio 2]]* (2014)
* *[[Muppets Most Wanted]]* (2014)
* *[[Vaiana]]* (2016)
* **' (2022)
* [[Minecraft-elokuva]] (2025)
* [[Sysimetsä (elokuva)|Sysimetsä]] (2025)
* **' (2025)
* *[[Avatar 4]]* (2029)

## Aiheesta muualla
*
Mel Tormé

**Melvin Howard Tormé** (13. syyskuuta 1925 – 5. kesäkuuta 1999) oli yhdysvaltalainen muusikko, näyttelijä ja kirjailija, joka tunnetaan erityisesti pehmeä-äänisenä jazzlaulajana. Hän kirjoitti klassisen joululaulun *[[The Christmas Song]]* (”Chestnuts roasting on an open fire...”) yhdessä Bob Wellsin kanssa.

## Elämä ja ura
Monipuolinen muusikko ja kirjailijanakin toiminut Mel Tormé tunnettiin erityisesti pehmeästä crooner-tyylin lauluäänestään, jonka ansiosta hän sai lempinimen ”The Velvet Fog” (). Sen lisäksi hän oli säveltäjä ja sovittaja, rumpali ja näyttelijä monissa elokuvissa ja televisio-ohjelmissa. 67 vuoden uran jälkeen vuonna 1996 hän rikkoi ennätyksiä esiinnyttyään sekä New Yorkin Carnegie Hallissa että Los Angelesin Hollywood Bowlissa 20 peräkkäisenä vuonna.

Tormé aloitti uransa chicagolaisilla radioasemilla jo nelivuotiaana 1929 Coon-Sanders Nighthawk Bandin viikoittaisena solistina. Kuusivuotiaana hän oli mukana vaudevillenäytöksissä eri puolilla kaupunkia, ja 9-vuotiaana hänet valittiin lehdenmyyjäpojan rooliin NBC:n radiokuunnelmasarjaan *Song of the City* vuosiksi 1934–40. Samaan aikaan Tormé opiskeli rumpujensoittoa ja laulujen kirjoittamista ja sai 15-vuotiaana aikaan ensimmäisen hittinsä, Harry Jamesin vuonna 1941 levyttämän ”Lament to Love”. 
Pian sen jälkeen hän muutti Kaliforniaan ja ryhtyi Chico Marxin yhtyeen rumpaliksi, sovittajaksi ja laulajaksi.

Vuodesta 1943 alkoi Mel Tormén soolo- ja elokuvaura nopeasti nousta. Hänen esikoisroolinsa oli elokuvassa *[[Sano se iskusävelin]]*, joka oli myös Frank Sinatran elokuvadebyytti. Sitä seurasivat *Pardon My Rhythm* (1944) ja *Let's Go Steady* (1945), kaksi kouluaiheista musiikkielokuvaa. Elokuvissa Tormén taustalla lauloi Los Angeles City Collegen oppilaista koottu Mel-Tones-niminen yhtye, jonka sovitukset teki Tormé.

Palveltuaan toisessa maailmansodassa Mel Tormé kiinnitettiin MGM-yhtiöön, jossa hän näytteli elokuvissa *Good News*(1947) ja *Words and Music* (Laulan ja nauran, 1948) 1950-luvulla hän sarjan hittejä ja esiintyi konserttisaleissa ympäri Yhdysvaltoja uuden ”cool school” -tyylin jazzsolistina.
Hän aloitti televisioesiintymiset vuonna 1951 Peggy Leen kanssa ohjelmassa Top Tunes, isännöi sitten päivittäistä talk showta CBS-verkossa ja vieraili monissa muissakin tv-ohjelmissa. Vuonna 1957 hän oli Emmy-palkintoehdokkaana sivuosastaan televisionäytelmässä *The Comedian*.

Vuonna 1963 Mel Tormé pääsi yhdeksi käsikirjoittajaksi CBS:n Judy Garland Show’hun ja kirjoitti sitten menestyskirjan *The Other Side of the Rainbow* (1970), jossa hän hyödynsi kokemuksiaan arvaamattoman tähden kanssa toimimisesta. Hänen muita kirjojaan ovat omaelämäkerta *It Wasn’t All Velvet* (1988), romaani *Wynner* (1978), laulajamuistelmat *My Singing Teachers: Reflections on Singing Popular Music* (1994) sekä rumpalielämäkerta *Traps — The Drum Wonder: The Life of Buddy Rich* (1987).

Mel Tormé konsertoi useimpien Yhdysvaltojen tunnetuimpien sinfoniaorkestereiden kanssa. Hänet palkittiin Grammyllä 1980-luvun albumeista *An Evening with George Shearing and Mel Tormé* ja *Top Drawer*.

Tormé kuoli aivoinfarktiin kesäkuussa 1999.

## Lähteet
Jokikunta

**Jokikunta** on Vihdin kirkonkylästä noin 10 minuutin ajomatkan päässä sijaitseva kumpuilevien maanviljelysmaiden ja vanhojen suurten maatilojen alue. Kylän läpi virtaa Vanjoki, joka toimi aikoinaan vilkkaana kulkuväylänä. Erikoisuus kylällä on vanha hyppyrimäki
sekä kylän kauniissa maisemissa sijaitseva Hills by GoGolf,  -golfkenttä kaikkine oheistoimintoineen. Lisäksi kylällä sijaitsee Jokikunnan Seurojentalo, , joka on suosittu juhlapaikka. 31.12.2019 Jokikunnalla oli 541 asukasta.

Kylässä sijaitsee oma koulu,, jossa lukuvuonna 2021-2022 opiskeli päivittäin 53 oppilasta.

## Lähteet

## Aiheesta muualla
*Kotisivut 
*Kuittinen, Leila: *Koulu kylän keskellä : Vihdin Jokikunnan koulun historiikki 1891–1991.* Vihdin kunta, 1992. .
Laivanisännistöyhtiö

**Laivanisännistöyhtiö** on yhtiömuoto, jossa kaksi tai useampi ovat sopineet kauppamerenkulun harjoittamisesta laivanisännistöyhtiön muodossa omistamallaan yhdellä aluksella, joka on merkitty alusrekisteriin. Jokainen osakas omistaa murto-osan aluksesta. Yhtiösopimuksen tulee olla kirjallinen. Laivanisännistöyhtiötä ei lueta varsinaiseksi yhtiömuodoksi, koska siltä puuttuu oikeushenkilöys. Merilaki sääntelee laivanisännistöyhtiöstä.

Laivanisännistöyhtiössä pitää olla pääisäntä, joka voi olla joko luonnollinen henkilö tai oikeushenkilö. Pääisännän tehtäviin kuuluu yhtiön juoksevan hallinnon hoitaminen laivaisäntien antamien ohjeiden mukaisesti sekä toimia yhtiön edustajana viranomaisten luona. Yhtiön asioista päätetään pääisännän koolle kutsumassa laivanisännistöyhtiön kokouksessa.

Isännistötoiminnan tuottama tilikauden voitto ja tappio jaetaan laivanisäntien kesken heidän laivaosuuksiensa mukaisessa suhteessa.

## Lähteet
*Merilaki (674/1994)
*Mähönen, Jukka: *Yritysoikeuden perusteita*. Tampere, 2009. .

### Viitteet
Lounais-Hämeen Luonto

**Lounais-Hämeen Luonto** on Lounais-Hämeen luonnonsuojeluyhdistyksen julkaisema tieteellinen aikakauslehti. Lehti on ilmestynyt vuodesta 1955 ja sitä oli vuoteen 2010 mennessä ilmestynyt yhteensä 97 numeroa. Lehden ensimmäinen ja toistaiseksi pitkäaikaisin päätoimittaja oli lääketieteen ja kirurgian tohtori Torild Brander (1904-1992), joka toimi kauan myös Luonais-Hämeen Luonnonsuojeluyhdistyksen puheenjohtajana.

Lehden artikkelit vuosilta 1995-1996 ovat sähköisessä muodossa Kansalliskirjaston julkaisuarkisto Doriaan sisältyvässä Elektra-artikkelikokoelmassa. Kaikki lehden numerot vuosilta 1955-2010 ovat olleet skannattuina Lounais-hämeen luonnonsuojeluyhdistyksen *Lounaisluonto.net*-verkkopalvelussa. 

## Lähteet

## Aiheesta muualla
*
Saasarinjärvi

**Saasarinjärvi** () on järvi Venäjällä Leningradin alueen Lomonosovin piirin Kaprion kunnassa. Se sijaitsee Länsi-Inkerin ylängön suo- ja metsäalueella. Virallisen tiedon mukaan Saasarinjärvi laskee Suomenlahteen Siestajoen kautta. Sen pinta-ala on 1,3 neliökilometriä ja valuma-alueen laajuus 6,2 neliökilometriä.

Järven nimitys perustuu sen lounaispuolella ennen toista maailmansotaa sijainneeseen Zaozerjen (ven. Заозерье) kylään.

## Lähteet

## Aiheesta muualla
* Saasarinjärvi Venäjän vesistörekisterissä
Hannele Impola

**Hannele Impola** (s. 1. maaliskuuta 1984 Oulu) on suomalainen keilaaja. Lahtelainen Impola edustaa seuraa BAY, Lahti. Impola on keilannut junioreiden maajoukkueessa vuodesta 2000 alkaen ja edustanut Suomea naisten maajoukkueessa vuodesta 2009 alkaen. Impola on Oulun Luistinseuran kasvatti ja edustanut myös seuraa Grankulla Bowlare (Helsinki). 

Impola on saavuttanut pronssia vuonna 2010 Riian EM-kilpailuissa naisten triojoukkueella, johon kuuluivat Impolan lisäksi Krista Pöllänen ja Piritta Kantola. Henkilökohtaisessa mastersfinaalissa Impola oli 24:s. 

Naisten EM-kilpailuissa vuonna 2014 (5.-15.6.2014) Impola saavutti jälleen pronssia. Tällä kertaa mitali tuli parikilpailusta, jossa Impola keilasi parina Marjo Pöntisen kanssa. Mastersfinaalissa Impola oli 15:s, kun hän voitti ensimmäisessä ottelussa tanskalaisen vastustajansa Rikke Holm Agerbon sarjoin 2-0. Toisessa ottelussa hän kuitenkin joutui taipumaan toiselle tanskalaiselle, Mai Ginge Jensenille luvuin 1-2.   

EM-kilpailuiden lisäksi Impola on edustanut Suomea vuoden 2011 MM-kilpailuissa Hongkongissa (1.-12.9.2011), 2013 Las Vegasissa (18.-31.8.2013) sekä PM-kilpailuissa vuonna 2003. PM-kilpailuissa Impola oli mukana joukkueessa joka keilasi joukkuekultaa. 

Arvokisamenestyksen lisäksi Impola on saavuttanut useita SM-mitaleita. Impola päätti aktiiviuransa vuonna 2016.

Impola valmistui liikunnanohjaajaksi (AMK) Vierumäeltä vuonna 2008. Vuonna 2012 hän valmistui samasta koulusta urheilutoimittajaksi.

## Aiheesta muualla
*http://www.ols.fi/
*http://www.keilailu.fi/index.php
*http://www.keilailu.fi/pelaajaesittelyt.php?id=0712181132242C18 
*http://www.keilailu.fi/uutiset.php?id=1104121937162F47&kategoria=kvarvokisat
* http://www.ess.fi/urheilu/urheilu-uutiset/2014/06/01/naisten-em-kisajoukkue-on-nuori-mutta-yllattavan-kokenut
* http://www.iltasanomat.fi/muutlajit/art-1288699068377.html 
* http://www.keilailu.fi/uutiset.php?id=140615756318597
Kōshō

**Kōshō** () oli perinteisen vallanperimysjärjestyksen mukaan Japanin viides keisari. Hänen sanotaan toimineen keisarina vuosina 475 eaa.–393 eaa. Häntä edelsi hänen isänsä Itoku, myyttinen neljäs keisari, ja seurasi poikansa Kōan.

Ainakin yhdeksän ensimmäisen perinteisen vallanperimysjärjestyksen mukaisen keisarin olemassaoloa pidetään kyseenalaisena. Ensimmäinen, todellisuudessakin mahdollisesti hallinnut keisari saattoi olla Sujin 200–300-luvuilla. Keisarillinen viraston mukaan Kōshōn hauta sijaitsee Naran prefektuurin Gosessa. Tämä šintolainen muistopyhäkkö on nimeltään *Wakinokami no hakata no yama no e no misasagi* (). 

## Lähteet

## Aiheesta muualla
Reckless and Relentless

**Reckless & Relentless** on Asking Alexandrian toinen studioalbumi, joka julkaistiin 5. huhtikuuta 2011. Se debytoi Yhdysvalloissa Billboard 200 -listan yhdeksännellä sijalla.

## Kappaleet
#
#
#
#
#
#
#
#
#
#
#
#

### Best Buy bonuskappaleet
#
# 
# 
# 
# 

### Hot Topic bonuskappaleet
#
# 
# 

### Japanin bonuskappale
#

## Kokoonpano
;Yhtye
* Danny Worsnop – laulu, kosketinsoitin, piano, musiikkiohjelmointi
* Ben Bruce – laulu
* Ben Bruce – kitara
* Cameron Liddell – kitara
* Sam Bettley – bassokitara
* James Cassells – rummut

;Tuotanto
* Joey Sturgis – tuottaja, äänittäjä, miksaaja, masteroija
* Nick Sampson – editoija, äänittäjä
* Daniel McBride – layout
* Paul Harries – valokuvat
* Daniel Wagner – yhtyelogo

## Arvostelut
* AllMusic: 
* Alternative Press: 
* Revolver: 

## Lähteet

## Aiheesta muualla
* ''Reckless and Relentless'' discogs.com -sivustolla
Sairaala Neo

**Sairaala Neo** on suomalainen yksityissairaala Turussa ja Salossa. Sairaalan omistaa Neo Terveys Oy, jonka toukokuussa 2017 osti Mehiläinen. Neossa työskentelee yli 60 henkilöä. 

## Historia
Sairaala Neo avattiin vuonna 2011. Sen vihki käyttöön 1. maaliskuuta 2011 silloinen ulkoministeri Alexander Stubb. Neo toimii entisessä kauppakeskuskiinteistössä Turun Kupittaalla.

## Omistus
Sairaalaa ylläpitävän Neo Terveys Oy:n omistivat yli 90-prosenttisesti Neossa työskentelevät lääkärit ja muu henkilökunta. Toukokuussa 2017 Mehiläinen ilmoitti ostavansa Neon koko osakekannan.

## Toiminta
Neossa toimii tapaturma- ja lääkäripäivystys joka päivä. Neon urheiluklinikka tutkii ja hoitaa tuki- ja liikuntaelinvaivoja sekä urheilijan terveysongelmia. Lasten Neossa tutkitaan ja hoidetaan lasten ja nuorten vaivoja. Allergia Neo tutkii ja hoitaa lasten ja aikuisten astmaa ja allergioita. Neo Estetiikassa tehdään plastiikkakirurgiaa, esteettistä kirurgiaa sekä esteettisiä toimenpiteitä ja hoitoja. Neo Painonhallintaklinikka auttaa ylipainon hoidossa sekä syömiseen liittyvissä ongelmissa.

Neossa toimii Suomen suurin yksityinen neurologian, neurokirurgian ja lastenneurologian osaamiskeskus Neuro Neo. Neo-talossa toimii myös yksityinen hammaslääkäriasema Hammas Neo. 

## Urheiluklinikka ja sairaala
Sairaala Neossa on asiakaskäyntejä vuosittain noin 30&nbsp;000, ja leikkauksia tehdään lähes 2&nbsp;000. Sairaalassa tehdään eniten ortopedian, neurokirurgian ja käsikirurgian alaan kuuluvia leikkauksia.

NEO:n Urheiluklinikalla työskentelee muun muassa urheilukirurgi ja professori Sakari Orava.

## Säätiö

Neo Terveys Oy perusti Sairaala Neo Säätiön tammikuussa 2014. Säätiön tarkoituksena on edistää ortopedistä ja traumatologista tutkimusta ja koulutusta erityisesti urheilu- ja liikuntavammojen diagnostiikassa, hoidossa ja ennaltaehkäisyssä. Tarkoitustaan säätiö toteuttaa jakamalla apurahoja sekä järjestämällä kokouksia, kongresseja, luentoja ja muita koulutustilaisuuksia ja harjoittamalla julkaisu- ja tiedotustoimintaa. Säätiöllä on Professori Sakari Oravan rahasto, jonka kautta apurahat jaetaan. 

## Lähteet

## Aiheesta muualla
* Sairaala Neo
* Neo-talo
Henning

**Henning** on pääasiassa Saksassa ja pohjois­maissa esiintyvä miehen etunimi, alku­perältään Henrik-nimen muunnelma.  Suomessa nimi Henning on huhtikuuhun 2025 mennessä annettu Digi- ja väestötietoviraston tietojen mukaan noin 520 henkilölle.  Henningin nimipäivä on suomen­ruotsalaisen kalenterin mukaan 29. huhtikuuta.

## Tunnettuja Henningejä

* Henning Berg (s. 1969), norjalainen jalkapalloilija ja valmentaja
* Henning Berger (1872–1924), ruotsalainen kirjailija
* Henning Carlsen (1927–2014), tanskalainen elokuvaohjaaja, -käsikirjoittaja ja -tuottaja
* Henning Christiansen (1932–2008), tanskalainen säveltäjä ja kuvataiteilija
* Henning Christophersen (1939–2016), tanskalainen poliitikko ja ministeri
* Henning Dyremose (s. 1945), tanskalainen poliitikko ja ministeri
* Henning Enoksen (1935–2016), tanskalainen jalkapalloilija
* Henning Grove (1932–2014), tanskalainen eläinlääkäri, poliitikko ja ministeri
* Henning Hamilton (1814–1886), ruotsalainen poliitikko ja virkamies
* Henning Harnisch (s. 1968), saksalainen koripalloilija
* Henning Haslund-Christensen (1896–1948), tanskalainen tutkimusmatkailija ja kirjailija
* Henning Holst (1891–1975), tanskalainen maahockeypelaaja
* Henning von Holtzendorff (1853–1919), saksalainen amiraali
* Henning Lynge Jakobsen (s. 1962), tanskalainen meloja
* Henning Jensen (1949–2017), tanskalainen jalkapalloilija
* Henning Karström (1899–1989), suomalainen biokemisti, professori, rehtori ja kansanvalistaja 
* Henning Koppel (1918–1981), tanskalainen muotoilija, korutaiteilija ja graafikko
* Henning Kvitnes (s. 1958), norjalainen muusikko
* Henning Larsen (1925–2013), tanskalainen arkkitehti
* Henning Leo (1885–1953), ruotsalainen poliitikko
* Henning Mankell (1868–1930), ruotsalainen säveltäjä
* Henning Mankell (1948–2015), ruotsalainen kirjailija
* Henning Matzen (1840–1910), tanskalainen juristi, poliitikko, professori ja yliopiston rehtori 
* Henning Rasmussen (1927–1997), tanskalainen poliitikko ja ministeri
* Henning von Rettig (1866–1924), suomalainen tupakkatehtailija ja konsuli
* Henning Solberg (s. 1973), norjalainen ralliautoilija
* Henning Söderhjelm (1888–1967), suomenruotsalainen kirjailija ja kääntäjä
* Henning von Tresckow (1901–1944), saksalainen kenraalimajuri ja Hitlerin vastustaja
* Henning Åkermarck (1920–2010), suomalainen kolmiloikkaaja ja aitajuoksija

### Henning sukunimenä

* Alan Henning (1967–2014), brittiläinen taksiautoilija, humanitaarisen työn tekijä ja henkirikoksen uhri
* Anne Henning (s. 1955), yhdysvaltalainen pikaluistelija ja olympiavoittaja
* Astrid Henning-Jensen (1914–2002), tanskalainen elokuvaohjaaja ja -käsikirjoittaja
* Bjarne Henning-Jensen (1908–1995), tanskalainen elokuvaohjaaja ja -käsikirjoittaja
* Eva Henning (1920–2016), ruotsalainen näyttelijä
* Francois Henning, *Snotkop* (s. 1974), eteläafrikkalainen laulaja, rap-artisti ja tv-persoona
* Josephine Henning (s. 1989), saksalainen jalkapalloilija

## Lähteet

## Aiheesta muualla
Axel Hervelle

**Axel Hervelle** (s. 12. toukokuuta 1983 Liège) on belgialainen koripalloilija, joka edustaa nykyisin CB Bilbao Berria.

## Ura
Hervelle pelasi koripalloa Verviers-Pepinsterin juniorijoukkueissa, joista hän nousi edustusjoukkueeseen kaudeksi 2000–2001. Viimeisellä kaudellaan hän teki Belgian liigassa 10,2 pistettä ottelua kohden ja siirtyi vuonna 2004 Real Madridiin. Hervelle voitti joukkueessa Espanjan-mestaruuden vuosina 2005 ja 2007. Lisäksi vuonna 2007 hän voitti ULEB Cupin. Hervelle osallistui vuonna 2005 NBA:n varaustilaisuuteen, jossa Denver Nuggets varasi hänet 52. pelaajana. Vuonna 2009 hänen pelaajaoikeutensa siirrettiin Houston Rocketsille pelaajavaihdon myötä. Hervelle edusti Real Madridia joulukuuhun 2009 asti ja tammikuussa 2010 hän siirtyi CB Bilbao Berriin.

## Lähteet

## Aiheesta muualla
*Euroliigan pelaajaprofiili 
*Virallinen kotisivu
Julio René Martínez

**Julio René Martínez Pérez** (s. 27. syyskuuta 1973) on guatemalalainen entinen kävelijä.

Martínez voitti vuoden 1995 Pan-Amerikan kisoissa pronssia 20 kilometrin matkalta. Hän osallistui olympialaisiin ensimmäistä kertaa Atlantassa 1996. Martínez kilpaili tuolloinkim 20 kilometrin matkalla, mutta joutui hylätyksi. Hän toimi myös maansa lipunkantajana kisojen avajaisissa. Martínez sijoittui samalla matkalla viidenneksi seuraavan vuoden maailmancupissa.

Martínez rikkoi toukokuussa 1999 20 kilometrin maailmanennätyksen kävelemällä matkan ajassa 1.17.46 Eisenhüttenstadtissa järjestetyssä kilpailussa. Venäläinen Roman Raskazov teki täsmälleen saman ajan vuotta ja yhtätoista päivää myöhemmin ja kaksikko piti ennätystä hallussaan aina vuoteen 2002 saakka. Martínez jäi kuitenkin Sydneyn olympialaisissa 2000 43. sijalle suoritettuaan matkan yli neljätoista minuuttia hitaammin kuin ennätyskävelyssään. Hän osallistui Ateenan kisoissa 2004 50 kilometrin matkalle, mutta hänet hylättiin.

## Ennätykset

*Lähde: IAAF* 

* 20 km: 1.17.46 (1999)
* 50 km: 3.56.19 (2004)

## Lähteet
Valkoinen separatismi

**Valkoinen separatismi** on separatismin suuntaus, joka haluaa erottaa valkoihoiset muista ryhmistä. Yhdysvalloissa valkoista separatismia kannattavat usein myös valkoista ylivaltaa kannattavat liikkeet, tosin monet eivät niinkään asettele ihmisiä ihonväriltään paremmusjärjestykseen, vaan kannattavat myös muiden ihmisrotujen oikeutta rodulliseen seperatismiin. Etelä-Afrikan apartheid on tunnetuin ihonväriin perustuvan erottelun esimerkki. Vain omille tarkoitetun kotimaan eli volkstaatin luominen on yleinen tavoite nykypäivän afrikaanerinationalismissa.

## Katso myös
*Afrikaner Weerstandsbeweging
*The Order
Luca Brecel

**Luca Brecel** (s. 8. maaliskuuta 1995 Dilsen-Stokkem, Belgia) on belgialainen snookerpelaaja ja maailmanmestari. 
## Ura
Vuonna 2009 Brecel voitti alle 19-vuotiaiden snookerin Euroopan-mestaruuden. Hän oli nuorin kilpailun voittanut pelaaja kilpailun historiassa. Toukokuussa 2009 Brecel pääsi World Series of Snookerissa puolivälieriin, joissa hän putosi hävittyään Graeme Dottille erin 5–4. Tammikuussa 2010 Brecel voitti moninkertaisen maailmanmestarin, Stephen Hendryn, näytösottelussa. Vuonna 2010 hänestä tuli snookerin Belgian-mestari, kun hän voitti finaalissa Bjorn Haneveerin. Lokakuussa 2010 hän kohtasi Power Snooker-tapahtumassa Ronnie O'Sullivanin, mutta hävisi ottelun. Joulukuussa 2010 Brecel valittiin Belgian vuoden nuoreksi urheilijaksi. Toukokuussa 2011 hänelle myönnettiin villi kortti kauden 2011–2012 Main Tourille. Huhtikuussa 2012 Brecelistä tuli nuorin Snookerin maailmanmestaruusturnaukseen selviytynyt pelaaja, kun hän voitti karsinnassa Ian McCullochin, Barry Pinchesin, Michael Holtin ja Mark Kingin. Näin ollen hän rikkoi Stephen Hendryn ennätyksen vuodelta 1986 oltuaan tätä lähes kaksi kuukautta nuorempi. 

Elokuussa 2017 Brecel voitti ensimmäisen ranking-turnauksen, China Championshipin. Finaalissa kukistui Shaun Murphy freimein 10-5. Voitosta Brecel kuittasi 150 000 puntaa.

Brecel voitti 2023 ensimmäisenä mannereurooppalaisena snookerin maailmanmestaruuden kukistaessaan englantilaisen Mark Selbyn erin 18–15 Crucible-teatterissa Sheffieldissä pelatun turnauksen finaalissa.

## Lähteet

## Aiheesta muualla

*Virallinen kotisivu 
*Pelaajaprofiili
Saida Gunba

**Saida Kanosovna Gunba** (, , 30. elokuuta 1959 Suhumi, Abhasian ASNT – 24. marraskuuta 2018) oli georgialainen yleisurheilija ja olympiamitalisti, joka kilpaili keihäänheitossa. Hän edusti urallaan Neuvostoliittoa ja seuratasolla Burevestnik Tbilisiä.

Gunba osallistui olympialaisiin kerran, Moskovassa 1980. Hän voitti kisoissa hopeaa tuloksellaan 67,76 metriä. Gunba heitti samana vuonna myös ennätyksensä 68,28.

## Lähteet
Pasteurella

**Pasteurella** on bakteerisuku.
Pasteurellaa tavataan erityisesti kaneissa ja tartuntaherkkyyden vuoksi se aiheuttaa kuolleisuutta populaatioissa. Pasteureulla leviää esimerkiksi lemmikin juomapullosta.

## Aiheesta muualla
*Laji.fi: Pasteurella
*National Center for Biotechnology Information (NCBI): Pasteurella, taxonomy
Jyrki Levonen

**Jyrki Levonen** (s. 31. maaliskuuta 1958 Pori) on entinen SM-liigakiekkoilija. Nykyisin hän on Luvata Pori Oy:n pääluottamusmies ja SDP:n edustaja Porin kaupunginvaltuustossa, jossa hän on ollut vuodesta 2005 alkaen.  Vuoden 2021 kunnallisvaaleista alkaen hän on ollut Porin kaupunginvaltuuston ensimmäinen varapuheenjohtaja.

Hän pelasi liigaurallaan yhteensä 48 runkosarjan ottelua ja yhden ottelun pudotuspeleissä tekemättä niissä pistettäkään ja otti ainoastaan kaksi minuuttia jäähyjä. Hän edusti liigassa ainoastaan Porin Ässiä. Hän pelasi kaudella 1977–78 riittävästi otteluja saadakseen kultamitalin Ässien voittaessa mestaruuden. 

Ässien jälkeen Levonen pelasi kolme kautta divarissa FoPS:n riveissä. Vuosina 1982–1984 Levonen pelasi Hämeenlinnan Tiikerien joukkueessa II divisioonaa ja palasi sen jälkeen I-divisioonaan HPK:n riveissä. Yhteensä neljän Hämeenlinnassa pelaamansa kauden jälkeen Levonen siirtyi Imatran Ketterän I-divisioonajoukkueeseen ja sieltä yhden kauden jälkeen Hyvinkään Ahmoihin pelaamaan II-divisioonaa. Levonen lopetti uransa kolmen Hyvinkäällä pelatun kauden jälkeen. Viimeisellä kaudellaan hän teki 34 ottelussa 51 pistettä. Joukkueessa pelasi tuona kautena myös hänen sittemmin erotuomarina tunnettu veljensä Jari.

## Lähteet
*Jyrki Levonen Eliteprospectsissa
### Viitteet
Keksijätehdas

**Keksijätehdas** oli vuonna 2011 MTV3-kanavalla esitetty suomalainen viihdeohjelma. Ohjelman juontajana toimi Simo Frangén.

Sarjassa suomalaiset ihmiset esittelivät tekemiään keksintöjään. Keksijätehtaan tuomariston muodostivat kiinteistönvälittäjä Jethro Rostedt, Ivana Helsingin tuottaja Pirjo Suhonen sekä Seedin toimitusjohtaja Marko Parkkinen. Tuomariston tehtävänä oli asettaa esitellyt keksinnöt alustavaan paremmuusjärjestykseen, mutta kiinnostavimman keksinnön valitsivat loppujen lopuksi katsojat äänestämällä. Ohjelman finaalin voitti YouTube-videoistaankin tunnettu Marko Vanhanen keksintönään diskokahvinkeitin.

## Lähteet
Tintti Amerikassa

**Tintti Amerikassa** () on vuonna 1932 ilmestynyt järjestyksessään kolmas Tintti-sarjakuva. Sen on piirtänyt ja käsikirjoittanut belgialainen sarjakuvataiteilija Hergé. Suomeksi albumi julkaistiin 1978 Heikki ja Soile Kaukorannan suomentamana. 

*Tintti Amerikassa* on animaatiosarja *[[Tintin seikkailut (animaatiosarja)|Tintin seikkailujen]]* ensimmäinen jakso ja yksi harvoista, joita ei jaeta osiin.

## Juoni

Tintti ja Milou lähtevät Chicagoon keräämään tietoa gangsterisodista. Tintin saapumisesta kuulee myös gangsterijohtaja Al Capone, jonka timanttituotannon kaappaussuunnitelmat Tintti pilasi albumissa *[[Tintti Afrikassa]]*. Hänen kätyrinsä yrittävät useaan otteeseen hankkiutua eroon Tintistä. Tintti ei kuitenkaan onnistu saamaan poliiseja vakuuttuneiksi, joten gangsterit päästetään menemään. 

Tintti joutuu uudelleen useiden hyökkäysten kohteeksi ja poliiseina esiintyvät gangsterit vievät hänet Al Caponen kilpakumppanin, Bobby Smilesin, luokse. Smiles yrittää suostutella Tinttiä liittymään heihin, mutta tämä kieltäytyy. Vaikka Tintti saa Smilesin miehet napattua, Smiles itse pakenee preerialle, minne Tintti seuraa häntä. Smiles huijaa paikalliset mustajalkaintiaanit pitämään Tinttiä vihollisena. Mutta Tintin huomattua amerikkalaisten yrittävän vallata mustajalkojen maata siellä sijaitsevien öljylähteiden vuoksi, he kääntyvät Tintin puolelle. Lopulta Tintti löytää Smilesin ja toimittaa tämän takaisin Chicagoon.

Tinttiä ylistetään sankarina, mutta sitten tuntematon kalju gangsteri (90-luvun animaatiosarjassa nimeltään Bugsy) kaappaa Miloun. Tintin saapuessa gangstereiden piilopaikkaan hänet kolkataan ja heitetään Michiganjärveen hukkumaan. Hän selviää, mutta joutuu uudelleen kaapatuksi. Hän kuitenkin kutsuu virkavallan paikalle pidättämään gangsterit. Tämän jälkeen Tintin kunniaksi pidetään paraati, minkä jälkeen hän palaa takaisin Eurooppaan.

## Lähteet
Barbara Broccoli

**Barbara Dana Broccoli** (s. 18. kesäkuuta 1960 Los Angeles, Kalifornia) on yhdysvaltalainen elokuvatuottaja, joka tunnetaan tuottamistaan James Bond -elokuvista. Hän on tuottaja Albert R. Broccolin tytär.

## Filmografia
### Apulaisohjaajana
* *[[Octopussy – mustekala]]*
* *[[007 ja kuoleman katse]]*

### Vastaavana tuottajana
* *[[007 vaaran vyöhykkeellä]]*
* *[[007 ja lupa tappaa]]*

### Tuottajana
* *[[007 ja kultainen silmä]]*
* *[[Huominen ei koskaan kuole]]*
* *[[Kun maailma ei riitä]]*
* *[[Kuolema saa odottaa]]*
* *[[Casino Royale (vuoden 2006 elokuva)|Casino Royale]]*
* *[[007 Quantum of Solace]]*
* *[[007 Skyfall]]*
* *[[007 Spectre]]*
*007 No Time to Die

## Aiheesta muualla
*
Seitsemän kristallipalloa

**Seitsemän kristallipalloa** () on 13. Hergén käsikirjoittama ja piirtämä Tintti-sarjakuva. Se julkaistiin suomeksi 1971 Jukka Kemppisen suomentamana. Albumin kustansi Otava.

## Juoni

Tintti lukee sanomalehdestä seitsemästä arkeologista, jotka löysivät Andeilta muinaisen temppelin ja toivat sieltä mukanaan muumioituneen inkan nimeltä Rascar Capac. Sitten hän seuraa kapteeni Haddockin kanssa varietee-esityksiä, joihin osallistuu myös veitsenheittäjä Ramon Zaratena esiintyvä kenraali Alcazar. Myöhemmin Rascar Capacin löytäneet arkeologit joutuvat toinen toisensa perään salaperäisten nukutusainetta sisältäneiden kristallipallojen uhreiksi. Lopulta jäljellä on enää yksi tiedemies, professori Bergamotte. 

Tintin, professori Tuhatkaunon ja kapteeni Haddockin ollessa Bergamotten luona vierailulla autosta puhkeaa kaksi rengasta ja ystävykset jäävät yöpymään kartanoon. Kun Tintti lukee ennustusta muille kuuntelijoille, savupiipusta ilmestyy pallosalama, joka loppujen lopuksi tuhoaa Rascar Capacin muumion, joka on näytteillä Bergamotten kartanolla. Pian koittaa nukkumaanmenon aika, ja Tintti, Haddock ja Tuhatkauno näkevät saman painajaisen. Milou vaistoaa jotain Bergamotten makuuhuoneesta, jonka lattialta löytyy kristallinsiruja. Kristallipallot olivat siis vaatineet viimeisenkin uhrinsa. Lisäksi Rascar Capacin korut oli varastettu. Tuhatkauno löytää pihalta niihin kuuluneen rannekorun ja joutuu kidnapatuksi. Tintti ja Kapteeni Haddock lähtevät poliisien ohella perään, mutta sieppaajat karistavat heidät kannoiltaan vaihtamalla autoa.

Tintti vierailee sairaalassa, jonne kaikki koomaan vaipuneet tiedemiehet on viety. Kaikki tiedemiehet heräävät yhtä aikaa joka päivä tiettyyn kellonaikaan, nähden pelottavia kuvajaisia, minkä jälkeen he vaipuvat jälleen koomaan. Tintti ja Haddock kuulevat poliisilta havainnosta, joka täsmää kidnappaajien autoon. He tapaavat satamassa kenraali Alcazarin, joka kertoo apurinsa Chiquiton kadonneen. Alcazar kertoo myös sen, että Chiquito on pelkkä taiteilijanimi ja tämän oikea nimi on Rupac Inca Huaco ja että tämä on alkuperäinen ketšua-intiaani ja sitä kautta  inkojen jälkeläisiä. Tintti epäilee Chiquitoa yhdeksi kidnappaajista, ja he löytävät Tuhatkaunon hatun läheltä laituria, jossa nähtiin viimeksi perulainen kauppalaiva *Pachacamac*. Tintti ja Haddock päättävät lähteä lentokoneella Peruun ehtiäkseen sinne ennen *Pachacamacia*. Kertomus jatkuu albumissa *[[Auringon temppeli (Tintti-sarjakuva)|Auringon temppeli]]*.

## Lähteet
Gnomeo & Julia

**Gnomeo & Julia** (*Gnomeo & Juliet*) on kanadalais-brittiläis-yhdysvaltalainen animaatioelokuva, joka sai ensi-iltansa 11. helmikuuta 2011 ja Suomessa 4. maaliskuuta 2011.

Elokuva kertoo kahdesta vierekkäisestä talosta, joissa asuvat puutarhatontut ovat olleet aina verivihollisia. Mutta sitten punaisten puutarhatonttujen Juliet ja sinisten puutarhatonttujen Gnomeo rakastuvat. Elokuva perustuu William Shakespearen näytelmään ''Romeo ja Julia''.

Elokuva sai vuonna 2018 jatko-osan nimeltä *[[Mestarietsivä Sherlock Gnomes]]*.

## Äänirooleissa

## Lähteet
*
Taco (muusikko)

**Taco Ockerse**, taiteilijanimeltään **Taco** (s. 21. heinäkuuta 1955, Jakarta, Indonesia) on hollantilainen muusikko, joka tuli tunnetuksi vuonna 1982 julkaistusta Irving Berlinin "Puttin' on the Ritz" -kappaleen cover-versiostaan. Tacoa pidetään yleisesti niin sanottuna yhden hitin ihmeenä. "Puttin' on the Ritz" nousi tammikuussa 1983 Suomen singlelistan ykköseksi.

## Lähteet

## Aiheesta muualla
* Tacon viralliset kotisivut
Erhard Loretan

**Erhard Loretan** (28. huhtikuuta 1959 Bulle, Fribourg, Sveitsi  – 28. huhtikuuta 2011 Fieschertal, Wallis, Sveitsi) oli maailmankuulu sveitsiläinen vuorikiipeilijä, joka kiipesi ilman happea kymmenelle yli 8&nbsp;000 metrin huipulle ja ylitti Himalajan kaikki 14 yli 8&nbsp;000 metrin korkuista vuorenhuipta. Suurinta huomiota herätti hänen kiipeämisensä vuonna 1986, jolloin hän nousi Mount Everestille 40 tunnissa ilman happipulloja.

Loretan kuoli ollessaan kiipeilemässä Grünhornin huipulle Bernin Alpeilla. Hän putosi kumppaninsa, Xenia Minderin, kanssa 200 metriä ja kuoli. Xenia Minder selvisi hengissä mutta loukkaantui vakavasti.

## Lähteet

## Aiheesta muualla
*Loretanin sivusto Archive.orgissa
Marlon Stöckinger

**Marlon Alexander Stöckinger** (s. 4. huhtikuuta 1991 Manila) on filippiiniläis-sveitsiläinen moottoriurheilija. Hän kilpailee filippiiniläisellä lisenssillä.

## Ura
Stöckinger aloitti uransa Aasian karting-sarjoissa voittaen Filippiinien Shell Super karting -sarjan mestaruuden vuonna 2002, Junior Rotax-Max World Finals -mestaruuden vuonna 2005, Aasian Karting-sarjan mestaruuden vuonna 2006, Filippiinien Senior Rotax Max -sarjan mestaruuden vuonna 2007 hän voitti ja vuonna 2008 Formula BMW Pacific -sarjan mestaruuden. Vuonna 2009 Stöckinger kilpaili Formula Renault UK -sarjassa sijoittuen 25:nneksi. Seuraavana vuonna Stöckinger jatkoi sarjassa voittaen yhden kilpailun ollen ensimmäinen filippiiniläinen, joka on voittanut sarjan osakilpailun. Hän sijoittui loppupisteissä kahdeksanneksi.

Vuonna 2011 Stöckinger kilpaili GP3-sarjassa Atech CRS GP -tallissa. Hän ei saavuttanut pisteitä. Vuonna 2012 Stöckinger jatkoi GP3:ssa siirtyen Status Grand Prix -talliin. Hän sijoittui toiseksi kauden avauskilpailussa. Hän ajoi voittoon Monacon toisessa kilpailussa. Hän sijoittui lopulta sarjan kymmenenneksi. Vuonna 2013 Stöckinger siirtyi World Series by Renault -sarjaan saavuttaen 23 pistettä. Vuonna 2014 Stöckinger jatkoi samassa sarjassa saavuttaen kaksi palkintosijaa ja 73 pistettä ollen loppupisteissä sarjan yhdeksäs yhdessä Jazeman Jaafarin kanssa. Vuonna 2015 Stöckinger siirtyi GP2-sarjaan ajaen tutussa tallissaan Status Grand Prix -tallissa, jossa ei kerännyt yhtään pisteettä. Hän ajoi samana vuonna myös WSR -sarjan kolme viimeistä osakilpailuviikonloppua. Vuonna 2016 hän siirtyi kestävyysajoihin ajamaan Blancpain GT Series -kilpasarjassa. 

## GP3-tulokset

## GP2-tulokset

## Yksityiselämä
Hänen isänsä on sveitsiläinen liikemies Tom Stöckinger ja äitinsä filippiiniläinen Egin San Pedro. Hän seurusteli saksalais-filippiiniläisen mallin ja vuoden 2017 Miss Universum kilpailun voittaneen Pia Wurtzbachin kanssa, kunnes he erosivat vuonna 2019. Hän on filippiiniläismalli Kit Barraquiasin kahden lapsen biologinen isä.

## Lähteet
Kevin Ayers

**Kevin Ayers** (16. elokuuta 1944 Herne Bay, Kent – 18. helmikuuta 2013 Montolieu, Ranska) oli englantilainen laulaja-lauluntekijä ja Soft Machine -yhtyeen perustajajäsen. Uransa aikana hän työskenteli muun muassa Brian Enon, Syd Barrettin, John Calen, Elton Johnin, Robert Wyattin, Andy Summersin, Mike Oldfieldin, Nicon ja Ollie Halsallin kanssa.

## Diskografia
### Soft Machinen kanssa
* *[[The Soft Machine]]* (1968)

### Sooloalbumit
* *Joy of a Toy* (1969)
* *Shooting at the Moon* (1970)
* *Whatevershebringswesing* (1971)
* *Bananamour* (1973, Harvest)
* *The Confessions of Dr. Dream and Other Stories* (1974)
* *Sweet Deceiver* (1975)
* *Yes We Have No Mañanas (So Get Your Mañanas Today)* (1976)
* *Rainbow Takeaway* (1978)
* *That's What You Get Babe* (1980)
* *Diamond Jack and the Queen of Pain* (1983)
* *Deià...Vu* (1984)
* *As Close As You Think* (1986)
* *Falling Up* (1988)
* *Still Life with Guitar* (1992)
* *The Unfairground* (2007)

### Yhteistyölevytykset
* *June 1, 1974* (yhdessä Nicon, John Calen ja Brian Enon kanssa, 1974) 
* *Lady June's Linguistic Leprosy* (yhdessä Lady Junen ja Brian Enon kanssa, 1974)

## Lähteet
Underground Network

**Underground Network** on yhdysvaltalaisen punk-yhtye Anti-Flagin kolmas studioalbumi. Albumi julkaistiin 24. huhtikuuta 2001 Fat Wreck Chords-levy-yhtiön kautta. Levyn kappaleita ovat mm. *"Underground Network"*, *"Bring Out Your Dead"*, sekä *"Stars And Stripes"*.

Kappale *"This Machine Kills Fascists"* on kunnianosoitus folkmuusikko Woody Guthrielle, jonka kitarassa oli kyseinen teksti.

## Kappaleet

## Esittäjät
*Justin Sane - Laulu ja Kitara
*Chris #2 - Laulu ja Basso
*Pat Thetic - Rummut
*Chris Head - Kitara

## Lähteet
Hiroyuki Ikeuchi

**Hiroyuki Ikeuchi** (, s. 24. marraskuuta 1976 Ibarakin prefektuuri, Japani) on japanilainen näyttelijä, joka on esiintynyt pääosin draamaelokuvissa ja televisiosarjoissa. Hänen isänsä on japaninkorealainen ja hänen äitinsä elsalvadorilainen.

Ikeuchi on esiintynyt muun muassa elokuvissa *[[Blues Harp]]*, *[[Karisuma]]*, *[[Warau Iemon]]*, *[[Ip Man (elokuva)|Ip Man]]* ja *[[Space Battleship Yamato]]*.

Hän harrastaa judon ohella kalastusta.

## Lähteet
Linnunradan ääret

**Linnunradan ääret** () on Vernor Vingen vuonna 1992 ilmestynyt tieteisromaani. Kirja on voittanut Hugo-palkinnon.

## Lähteet

## Aiheesta muualla
* Toni Jerrman: Tuhtia avaruusviihdettä . Helsingin Sanomat 2.5.2001.
* Russ Allbery: A Fire Upon the Deep. 17.12.2003.
Kukanniemi

**Kukanniemi** on pieni niemi Rovaniemellä Kemijoessa. Se sijaitsee Kajaanintien varrella aivan Pöykkölän lähellä. Kukanniemessä sijaitsee laavu sekä talvisin niemen rannalla on mahdollisuus avantouintiin sekä jäägolfiin.

## Aiheesta muualla
Tietoa avantouinnista
Mobilize

**Mobilize** on yhdysvaltalaisen punk-yhtye Anti-Flagin neljäs albumi. Se julkaistiin 19. helmikuuta 2002 Anti-Flagin oman A-F Records-levy-yhtiön kautta.

Levyn live-raidat ovat äänitetty Mr. Roboto Projectissa, vapaaehtoisten kanssa yhteistyöllä järjestetyssä omatoimihenkisessä tapahtumapaikassa Wilkinsburgissa, Pennsylvaniassa (aivan Pittsburghin kaupungin rajojen ulkopuolella).

## Kappaleet

;Live-kappaleet

(Ensimmäinen painos sisälsi bonus-levyn jolla esittäjinä toimivat A-F Recordsin bändejä vuosilta 1998-2002)

## Esittäjät
*Justin Sane - Laulu/Kitara
*Chris #2 - Basso/Laulu
*Pat Thetic - Rummut
*Chris Head - Kitara
*Spaz - Laulu kappaleessa "Spaz's House Destruction Party"; laulaa myös bändin kanssa kappaleessa "Die For The Government" kohdissa joissa lauletaan "Coz I Got High" sekä "Coz Pat Got High"

## Lähteet
Uskonnollinen syrjintä

**Uskonnollinen syrjintä** on ihmisen kohtelemista muita huonommin hänen uskontonsa, filosofisen vakaumuksensa, eettisen tai moraalisen vakaumuksensa, tai uskonnottomuutensa vuoksi – myös virheellisesti sellaisiksi luultujen vuoksi. Sitä voi olla myös ihmisen syrjiminen sen perusteella, että hänellä on yhteyksiä uskonnoltaan tai vakaumukseltaan tietynlaisiin ihmisiin.

Eri maiden viranomaiset harjoittavat uskonnollista syrjintää esimerkiksi suosimalla tiettyjä uskontoja, rajoittamalla kääntymistä tai lähetystyötä, pyrkimällä lakkauttamaan ryhmiä, kieltämällä uskonnonharjoittamisen tai tietyt uskomukset, tai harjoittamalla väkivaltaa vähemmistöryhmiä kohtaan. Maiden lukumäärällä mitattuna vuosilta 2006–2010 tehdyn tutkimuksen mukaan laajimmin syrjitään ja häiritään kristittyjä (168 maassa), toiseksi eniten muslimeja (121 maassa) ja kolmanneksi eniten juutalaisia (85 maassa). International Humanist and Ethical Union (IHEU) -järjestön raportin (2013) mukaan uskonnottomia syrjitään useimmissa maailman maissa. Kahdessatoista maassa ateismista voi saada kuolemanrangaistuksen.

Suomessa yhdenvertaisuuslain 6 § kieltää uskonnollisen syrjinnän.

## Katso myös
* Islamin länsimainen apologia
* Uskonnonvapaus
* Uskonnottomien syrjintä Suomessa
* Viharikos
* Valtionuskonto

## Lähteet
Ergoliini

**Ergoliini** on heterosyklinen kemiallinen yhdiste. Ergoliineja ovat alkaloidit, joiden rakenne pohjautuu ergoliinin rakenteeseen, kuten esimerkiksi tietyt lysergamidit, peptidit ja torajyväalkaloidit.

Ergoliinijohdannaisiin kuuluvaa 5-HT<sub>1</sub>-reseptoriin vaikuttavaa ergotamiinia käytetään migreenin sekä Parkinsonin taudin hoidossa ja ääreisverisuonten supistamiseen.

## Lähteet

## Aiheesta muualla
*PubChem: Ergoline
Veera-myrsky

**Veera-myrsky** oli ukkosmyrsky, joka iski Suomeen Veeran päivänä, 4. elokuuta 2010. Voimakas ukkosrintama syntyi Pirkanmaalla ja kulki iltapäivän ja illan aikana Keski-Suomen, Pohjois-Savon, Kainuun ja Koillismaan yli. Toinen ukkosrintama kulki itäiseltä Suomenlahdelta kohti Vienan Karjalaa. Ilmatieteen laitos mittasi päivän aikana yli 23&nbsp;000 maahan iskenyttä salamaa: salamoinnin suhteen kyseessä oli vuosikymmenen siihenastisesti rajuin ukkosmyrsky. Ennätys tosin ylitettiin jo elokuun 8. päivänä, jolloin Sylvi-myrsky raivosi länsirannikolla.

Pirkanmaalla salamat sytyttivät ainakin kuusi tulipaloa ja myrskytuuli katkoi puita maanteille. Paikoin vesi tulvi kadulle. Kukaan ei tiettävästi kuitenkaan loukkaantunut. Toisin kävi Keski-Suomessa Uuraisilla, jossa kolme ihmistä loukkaantui, kun myrsky tuhosi karavaanareiden käytössä olleen Hietasaaren leirintäalueen. Rytäkässä tuhoutui pelastusviranomaisten mukaan vähintään 50 asuntovaunua. Metsää kaatui noin 4–5 hehtaarin verran; kunnanjohtajan mukaan tuhoutuneessa metsässä oli monta sataa vuotta vanhoja petäjiä. Pohjois-Karjalassa oli pahimmillaan 15&nbsp;000 kotitaloutta ilman sähköä myrskyn runneltua sähkölinjoja. Myös matkapuhelinverkko kärsi toimintahäiriöistä myrskyn takia. Henkilövahinkoja ei tiettävästi aiheutunut.

Vuoden 2010 hellekesä päättyi kaikkiaan neljään huomattavaan rajuilmaan: Asta- ja Veera-myrskyjen lisäksi tuhoa aiheuttivat myös Lahja- ja Sylvi-myrskyt.

## Lähteet
Kalle Aaltosen morsian

**Kalle Aaltosen morsian** on Ossi Elstelän ohjaama elokuvakomedia vuodelta 1948. Elokuva perustuu Aino Pekkarisen romaaniin ja hänen yhdessä Tatu Pekkarisen kanssa siitä sovittamaan näytelmään sekä J. Alfred Tannerin kuplettiin.

Tarina kertoo suomalaisten merimiesten laivamatkasta. Perämies (Rolf Labbart) hurmaa laivan siivoojaksi ryhtyneen merenkulkuneuvoksen tyttären (Hillevi Lagerstam). Osa näyttelijöistä ja tanssijat ja orkesteri olivat Punaisen Myllyn väkeä.

## Näyttelijät

## Tuotanto

Tarina kertoo suomalaisten merimiesten laivamatkasta Välimerellä, tosin taustalla pilkottaa Helsingin tuomiokirkko. Elokuvassa oli alun perin alastontanssikohtaus egyptiläiskahvilassa, mutta Elokuvatarkastamo poisti sen.

## Arviot

Aikalaisarvioissa elokuvaa kiitettiin hauskaksi, vain joku kriittisempi kommentoija totesi sen kiireessä hutiloiden tehdyksi. Myöhempien televisioesitysten yhteydessä eräs kriitikko toteaa, että seikkailu alkaa lupaavan nasevasti mutta loppupuoli on tolkutonta viihdettä. Toinen toteaa, ettei aika ole kohdellut kertakäyttöelokuvaa erityisen lempeästi.

## Lähteet
Zoom Airways

**Zoom Airways**  on bangladeshilainen rahtiletoyhtiö, joka on perustettu vuonna 2002. Yhtiön kotipaikka on Dhakassa ja se operoi yhden koneen laivastollaan lentoja Shahjalalin kansainväliseltä lentoasemalta.

## Laivasto

## Aiheesta muualla

*Zoom Airwaysin viralliset kotisivut  

### Lähteet
Mansikkalajikkeet

Viljeltyjä puutarhamansikan lajikkeita on useita; yleisimmät Suomessa viljellyt ovat:
* **Polka** on suosituin mansikkalajike, kypsyy keskikesällä. Marjat ovat suuria, pyöreitä ja punaisia. Polka on hyvin kestävä ja sopii hillo- sekä pakastemarjaksi. Polkan maku on raikas mutta makea. 
* **Honeoye** ([], usein virheellisesti tai tahallaan harhaanjohtavasti ’Honey’) kypsyy Polkaa aikaisemmin. Marjat ovat kookkaita, kartiomaisia ja kiinteitä. Honeoye on kaikista kestävin lajike. Sen maku on lievästi hapan, ja hillosta tulee voimakasaromista.
* **Sonata** on koko satokauden marja. Ominaisuuksiltaan se on Polkan kaltainen, marjat ovat hieman kookkaammat.
* **Korona** on aikainen marja. Sen marjat ovat kiinteämaltoisia ja pehmeitä päältä. Korona ei kestä pitkää kuljetusta, joten marjat ovat parhaita saman tien syötäväksi tai pakastettavaksi.
* **Florence** kypsyy myöhään. Marjat ovat jopa valtavan kokoisia ja kiiltäviä. Maku on hyvä ja vivahteikas.
* **Bounty** on myöhäinen lajike. Marjat ovat kiinteitä ja sisustaa myöten punaisia. Bounty on pidetty pakaste- ja säilöntämarja. 
* **Senga Sengana** on keskiaikainen lajike. Sen marjat ovat voimakkaan punaisia, maku aromikas ja happoinen.
* **Zefyr** on aikainen lajike. Sen marjat ovat kirkkaanpunaisia, makeita ja aromiltaan hienoja, sopii pakastukseen.
* **Kent** on aikainen/keskiaikainen lajike, marjat suuria, pyöreän kartiomaisia, kiinteitä, tiilenpunaisia, maku mieto, hapahko.
* **Jonsok** on aikainen lajike, marjat keskikokoisia, pyöreähköjä, kiinteitä, tummanpunaisia, maku hapahko, sopii hyvin pakastukseen.
* **Tamella** on keskiaikainen lajike, marjat ovat suuret, tummanpunaiset, kiiltäväpintaiset ja hyvänmakuiset, sopii pakastukseen.
* **Hiku** on melko myöhäinen, marjat ovat suurehkoja, maukkaita ja pehmeämaltoisia.
* **Ostara** on jatkuvasatoinen lajike, keskisuuret, vaaleat marjat, keskivoimakas kasvu ja kestää hyvin sekä härmää että harmaahometta, käytetään amppeleissakin, parasta tuoreeltaan syötynä.
* **Malviina** on uusi myöhäinen lajike. Marjat suurehkoja tai isoja, kiinteitä, kiiltäviä, maku hapahko, maku parhaimmillaan mahdollisimman kypsänä. Kypsänä maku "vanhanajan mansikka".
* **Asia** on keskellä satokautta kypsyvä mansikka lajike. Lajike tuottaa suuria marjoja, ja kasvin lehdet ovat suuria.

Kasvatettuja mansikoita myydään marjakojuissa, mutta suosittua on myös käydä poimimassa marjaa itse. Itsepoimintatiloja on ympäri Suomen, pääkaupunkiseutua myöten.

## Lähteet
* http://puutarha.net/artikkelit/129/mansikka.htm
* http://www.marjat.fi/index.php?section=1
* http://kotiliesi.fi/ruoka/arkiruoka/mansikkalajikkeet
* http://satamarja.net/lajikkeet.html 

### Viitteet
Ditionaatti

**Ditionaatti** (S2O62-) on anioni, joka muodostuu ditionihapon protolysoituessa. Myös ditionihapon suoloja kutsutaan ditionaateiksi.

## Ominaisuudet
Ditionaattianionissa rikki esiintyy hapetusluvulla V. Ditionaatti-ionin konformaatio voi vaihdella suoloissa riippuen kideveden määrästä. Esimerkiksi kidevedellisessä natriumditionaattidihydraatissa Na2S2O6·2H2O ionin konformaatio on kohdakkainen, kun se kidevedettömässä yhdisteessä on lomittainen.

Ditionaattisuolat ovat termisesti kohtalaisen stabiileja. Suolat ovat myös useimmiten helposti veteen liukenevia ja liuokset pysyviä. Happamissa olosuhteissa ne kuitenkin hajoavat muodostaen tiosulfiitteja, sulfiitteja ja sulfideja. Hyvin vahvat hapettimet, kuten halogeenit ja permanganaatti- ja dikromaatti-ionit hapettavat anionin sulfaatiksi. Voimakkaat pelkistimet kuten natriumin elohopea-amalgaami pelkistävät ditionaatit sulfiiteiksi ja ditioniiteiksi.

## Valmistus ja käyttö
Ditionaatteja valmistetaan hapettamalla rikkidioksidia mangaanidioksidin tai rauta(III)oksidin vesisuspensioilla. Epäpuhtauksina voi tällöin tuotteissa olla mangaanisulfaattia, mangaanisulfiittia tai rauta(II)sulfiittia. Muita ditionaatteja valmistetaan näistä metateesi- eli vaihtoreaktioilla. Reaktiossa käytetään erityisiä puoliläpäiseviä kalvoja.
:2 MnO2 + 3 SO2 → MnS2O6 + MnSO4
: Fe2O3 + 3 SO2 → FeS2O6 + FeSO3

Tärkeimmät ditionaattisuolat ovat natrium-, kalium-, mangaani-, kalsium-, barium- ja magnesiumditionaatit. Niitä voidaan käyttää metalliteollisuudessa esimerkiksi ruosteen poistoon ja apuaineena nikkeli- ja kuparipinnoituksessa.

## Lähteet
Tamás Pál Kiss

**Tamás Pál Kiss** (s. 19. toukokuuta 1991 Miskolc, Unkari) on unkarilainen moottoriurheilija.

## Ura
Hän aloitti uransa karting-sarjoissa vuonna 1998. Hän kilpaili vuoteen 2008 saakka voittaen kolme Unkarin mestaruutta. Vuonna 2008 Kiss kilpaili Sveitsin Formula Renault -sarjassa sijoittuen 14:nneksi. Hän sijoittui kolmanneksi Unkarin E-2000-mestaruussarjassa samana vuonna. Vuonna 2009 Kiss kilpaili Britannian Formula Renault -sarjassa sijoittuen 13:nneksi. Seuraavana vuonna hän sijoittui sarjan kolmanneksi. Vuonna 2011 Kiss kilpaili GP3-sarjassa Tech 1 Racing -tallissa. Hän voitti Espanjan sprinttikilpailun ja keräsi kauden aikana 11 pistettä sijoittuen sijalle 16. Vuonna 2012 Kiss jatkoi GP3-sarjassa siirtyen Atech CRS Grand Prix -talliin. Hän sijoittui sarjan 12:nneksi saavuttaen yhden palkintokorokesijan ja keräten yhteensä 38 pistettä. Samana vuonna hän ajoi neljä kilpailua World Series by Renault -sarjassa saavuttamatta pisteitä. Vuonna 2013 Kiss ajoi Auto GP World Series -sarjassa. Hän sijoittui sarjan viidenneksi, vaikka hän ei ollut mukana kauden kahtena ensimmäisenä viikonloppuna. Vuonna 2014 Kiss jatkoi Auto GP -sarjassa sijoittuen loppupisteissä sarjan toiseksi.

## GP3-tulokset
Fritz Buttenhoff

**Fredrik Georg Fritz Buttenhoff ** (23. marraskuuta 1874 Rautu – 6. syyskuuta 1955) oli suomalainen liikemies, tilanomistaja ja hevosharrastaja. Hänet tunnetaan 1900-luvun alussa omistamistaan hevosista, joista kuuluisimpia olivat ravikuninkaalliset Pamun-Humu ja Eri-Aaroni.

Buttenhoff oli Pommerista lähtöisin ollutta saksalaista sukua. Hänen vanhempansa olivat tilanomistaja Constantin Buttenhoff ja Aleksandrine Charlotte Sofie von Ketzler. Buttenhoff kävi koulua Pietarissa ja suoritti kaksi luokkaa suomalaista lyseota Viipurissa. Vuosina 1895–1900 Buttenhoff omisti Viipurissa toimineen huonekalu- ja tapettiliikkeen, ja myöhemmin hänen omistuksessaan oli paloviina- ja spriitehdas. Lisäksi Buttenhoff omisti muun muassa Viipurin maalaiskunnan Talissa sijainneen Hämäläisen kartanon.

Buttenhoff omisti vuosikymmenten kuluessa useita ravihevosia, joista tunnetuimpia ovat moninkertainen valtionajojen voittaja Eino-Vakaa sekä ravikuninkaalliset Pamun-Humu ja Eri-Aaroni. Eino-Vakaa voitti myös Kuninkuusravien edeltäjänä pidetyn Suuren orikilpailun kuudesti vuosina 1907–1912. Pamun-Humu saavutti ravikuninkuuden 1928 Lahdessa Buttenhoffin itsensä ohjastamana ja Eri-Aaroni vuonna 1943 Seinäjoella. Myöhemmin Buttenhoff myi Eri-Aaronin Laihialle kahdesta miljoonasta markasta, mikä oli korkein Suomessa hevosesta milloinkaan maksettu. Kaupasta levisi tarinoita, joissa maksuna kerrottiin olleen säkillisen markkoja tai ”täyteenpoljettu sypryskopallinen kahisevaa ja kiliseviä vakalla”. Todellisuudessa maksu toimitettiin sekillä.

Buttenhoff toimi myös Suomen Ravirenkaan kunniapuheenjohtaja 20 vuoden ajan. Lappeenrannassa Lappeen raviradalla kilpaillaan vuosittain hänen muistokseen nimetty Fritz Buttenhoffin muistoajo.

## Perhe
Buttenhoffin puoliso oli Vera Uschanoff, jonka kanssa hän avioitui vuonna 1898.

## Lähteet